Пейзажы, нацюрморты, партрэты. Людзі, жывёлы, птушкі і цалкам фантастычныя персанажы. Жывапіс, графіка, фатаграфія, вышыўка, змешаныя тэхнікі, ёсць нават скульптура, аўдыя- і відэаінсталяцыі. Сярод аўтараў — дарослыя і дзеці (самаму маленькаму ўдзельніку 4 гады), прафесіяналы і аматары. Яны ўсе мастакі, кажа Вольга Кліп і заўважае, што ў гісторыі выяўленчага мастацтва было шмат самавучак, якія станавіліся майстрамі з вялікай літары без акадэмічнай адукацыі.